вельми́ же красу́ется и пречестна́я ѻби́тель твоя̀, имѣ́ющи тя̀ съ бг҃омъ покро́въ и тве́рдое ѡгражде́ніе ѿ всѣ́хъ нахожде́ній вра́жіихъ: цр҃ковь же твоя̀, бцд̑е, я́коже иногда̀ влахе́рнская, пречс̑тымъ твои́мъ ѻ́бразомъ свѣ́тится, и пресла́вными чудесы̀ просвѣща́ется, и ра́дующися духо́внѡ лику́етъ, влд̑чце, со всѣ́ми вѣ́рными зову́щи дне́сь: ра́дуйся, прест҃а́я дв҃о, моѐ благолѣ́піе и похвало̀, и вѣ́чное весе́ліе